کەنعان حاتم موراد/
لە سەردەم بەعس، دویای چەن ساڵیگ لە جەنگ و وەرسگی و کەلەمە ونەهامەتی لە عراق، لەژیر
حکومڕانی کابرایگ وەناو سەدام حسێن، دویای نازناوەیل فرەیگ ک بڕیە باڵای خوەی، هەر
لە پاسەوان دەروازەی خوەرهەڵاتی، تا بەنەی ئیماندار، تا دروسکەر جەنگ و ئاشتی و
... هتد، سەدام خوازێد نازناویگ تر ئەرا خوەی بسازێد، و بوودە کابرایگ نووسەر و ئەدیب،
و چەن  روومانیگ خستە وەرچەو، یەکیگیان وەناونشان
(اخرج منها ایها الملعون) و (زبيبة والملك).
شایەت ئەدەب جوور
تاج نوویگە لە کانزایگ لە تەڵا گرانتر، ک دەسەڵاتدارەیلە خوازن ئەوبان تاجەیل خوەیان
وەپی کەشخەیگ بکەن.
هەر لیوا، بایمنە
باس ماو تسی تۆنگ، ک خوەی شۆرشگێریگ شیوعیە لە وڵات چین، و خوەی کۆمار چین جەماوەری
دامەزران، وهەر لە دامەزراننی لە ساڵ ١٩٤٩ تا مردنی لە ساڵ ١٩٧٤ خوەی خاوەن حکومڕانی
و دەسەڵاتی بوی.
ماو تسی تۆنگ  Zh-Mao Zedong.ogg
وت: ئیبمراتۆرێەیل کۆنەی چین کەلتووریگ ئەدەبی خاسیگ وەجی نەیشتنە،
و وت: تەنیا پیاوە مەزنەیلە نووڕنە ئی سەردەمە، (سەردەمەگەی خوەی).
ماو شیعریگ کلاسیکی
نووسان نزیک لە هەس ئەو کەلتوورە ک گوایە خوەی لەلی ناڕازیە، و هەمیش وەشیوەی کۆنە
نووسادەی، وەلێ نووسەرەیل ئەو سەردەمە باس شاخ و باڵ شعرەیل ماو کردن، گوایە پڕە لە
زوان توکمە و وێنەیل رەنگاوڕەنگ، ک ئەرا نموونە هەنای وت:
«خوەر سوور ئاوارەبوی  وەرەنگ خوین»
«تەپەیل کەو، هەکاتی
شەپۆل دەریا»
و لە یەکیگ لە
شعرەیلی باس ئەو ژنەیلە کەێد ک خوەشیان لە جەنگ تیاێد، و پاپای پرتاڵ حەریر نیین.
وەگەرد ئەوەیش؛
ماو شایستەی نازناو خاوەن گەورەترین جینۆساید لە میژووە، ک تەنیا وەماوەی چوار ساڵ،
چگە خوینی چل و پەنج مەلیۆن کشاوەرز چینی.
هەمیش؛ وەرجە چەن
رووژیگ، راپۆرتیگ خەوەری دەرکەفت، باس مەڵا هبەتولڵا ئاخوند زادە شازادەی تاڵیبان کەێد،
ک گوایە فرە خوەشی لە شعر و هونەر تیەێد،  هەڵبەت
کار ئەڵاجەوییگ نییە ک کەسیگ پاپای ئەوە نییە 
مەڵا خوەشی لە هونەر و شعر و ئەدەب باێد، چوینکە تەنیا شیوەیگ لە وەرچەو هەس
ک خوەی رخە لە هویر ئی کابرا لە کوشتن و شکەنجەی خەڵک، و شایەت ئەویش خوازێد شیوەی
خوەی لە چەو مەردمەگە وە تاج ئەدەب و کەشخەی شعر و هونەر خاسەو بکەێد.
